Source: https://ispis.sk/judikatura/KSKE/12CoE324/2011
Timestamp: 2020-04-10 09:07:16+00:00
Document Index: 8853124

Matched Legal Cases: ['§ 14', '§ 57', '§ 203', '§ 374', '§ 212', '§ 214', '§ 214', '§ 14', '§ 3', '§ 196', '§ 219', '§ 224', '§ 142', '§ 3', 'súd ', 'súd ', 'Súd ', '§ 57', 'súd ', '§ 203', 'súd ', 'súd ', '§ 14', 'súd ', '§ 3', '§ 196', 'súd ', 'súd ', '§ 219', '§ 224', '§ 142']

KSKE 12 CoE 324/2011 - iSpis
iSpis Judikatúra – KSKE 12 CoE 324/2011
KS v Košiciach, dátum 25.03.2012, sp.zn. KSKE 12 CoE 324/2011
§ 14 ods. 1 zákona č. 288/1995
§ 57 ods. 1 písm. c) zákona č. 233/1995 § 203 ods. 1 zákona č. 233/1995 § 374 ods. 4 OSP § 212 ods. 1 OSP § 214 ods. 2 OSP § 214 ods. 1 OSP § 14 ods. 1 OSP § 3 zákona č. 288/1995 § 196 zákona č. 233/1995 § 219 ods. 1 OSP § 224 ods. 1 OSP § 142 ods. 1 OSP § 3 ods. 9 zákona č. 757/2004
OSKE2 35ER279/2011
Súd: Krajský súd Košice Spisová značka: 12CoE/324/2011 Identifikačné číslo súdneho spisu: 7211203908 Dátum vydania rozhodnutia: 26. 03. 2012 Meno a priezvisko sudcu, VSÚ: JUDr. Slávka Maruščáková ECLI: ECLI:SK:KSKE:2012:7211203908.1
Uznesenie Krajský súd v Košiciach v exekučnej veci oprávneného: D. poisťovňa so sídlom v J., pobočka D., D. hrdinov XXX, proti povinnej: C.. W. N., nar. XX.XX.XXXX, bytom v T., M. XX, v konaní vedenom u súdneho exekútora JUDr. Michala Mazúra, so sídlom v Košiciach, Štúrova 17, pod sp. zn. EX 232/2011, o vymoženie 7,33 eur s príslušenstvom, o odvolaní oprávneného proti uzneseniu Okresného súdu Košice II zo dňa 03.10.2011, č. k. 35Er/279/2011-12, takto
Súd prvého stupňa napadnutým uznesením exekúciu zastavil a oprávneného zaviazal uhradiť súdnemu exekútorovi JUDr. Michalovi Mazúrovi, Štúrova 17, Košice trovy exekúcie vo výške 47,50 eur, a to do 3 dní odo dňa nadobudnutia právoplatnosti tohto uznesenia.
V odôvodnení uviedol, že na návrh oprávneného na vykonanie exekúcie a exekučného titulu, ktorým je rozhodnutie D. zo dňa XX.XX.XXXX, č. k. XXX-XXXXXXXXXX-GCXX/XX, bolo súdnemu exekútorovi JUDr. Michalovi Mazúrovi udelené poverenie na vykonanie exekúcie na vymoženie 7,33 eur s príslušenstvom. Dňa 13.09.2011 doručil súdny exekútor súdu prvého stupňa podnet na zastavenie exekúcie z dôvodu podľa § 57 ods. 1 písm. c/ zákona č. 233/1995 Z. z. o súdnych exekútoroch a exekučnej činnosti (Exekučný poriadok) , na základe ktorého súd prvého stupňa exekúciu zastavil. Na náhradu trov exekúcie vo výške 47,50 eur zaviazal oprávneného podľa ust. § 203 ods. 1 Exekučného poriadku, keďže tento podal návrh na zastavenie exekúcie a tým zavinil jej zastavenie. Trovy exekúcie pozostávajú z odmeny vo výške 33,19 eur (14 ods. 1 vyhl. č. 288/1995 Z. z.) , z DPH z odmeny vo výške 6,60 eur, z poštovného vo výške 3,20 eur, z náhrady hotových výdavkov spojených s vedením spisu v sume 3,32 eur a z DPH z hotových výdavkov vo výške 0,70 eur.
Proti uzneseniu súdu prvého stupňa čo do výroku o trovách exekúcie podal v zákonnej lehote odvolanie oprávnený a žiadal, aby odvolací súd uznesenie v napadnutej časti zrušil a vec vrátil súdu prvého stupňa na ďalšie konanie.
Uviedol, že ak je súdny exekútor vylúčený z vykonávania exekúcie alebo ak exekúciu súd zastaví, odmena súdneho exekútora za výkon exekučnej činnosti sa určuje paušálnou sumou za jednotlivé úkony exekučnej činnosti najmenej 33,19 eura. Vychádzajúc z uvedeného oprávnený považoval súdom priznané trovy súdneho exekútora za neprimerane vysoké a neúčelne vynaložené.
Oprávnený v podanom odvolaní považoval súdom priznané trovy súdneho exekútora za neprimerane vysoké a neúčelne vynaložené.
Ušlo jeho pozornosti, že súdnemu exekútorovi bola priznaná odmena v sume 33,19 eur, t. j. v minimálnej výške, akú umožňuje právny predpis. Totižto podľa § 14 ods. 1 vyhlášky Ministerstva spravodlivosti Slovenskej republiky č. 288/1995 Z. z. o odmenách a náhradách súdnych exekútorov (ďalej len vyhl. ) , ak je súdny exekútor vylúčený z vykonávania exekúcie alebo ak exekúciu súd zastaví, odmena súdneho exekútora za výkon exekučnej činnosti sa určuje paušálnou sumou za jednotlivé úkony exekučnej činnosti, najmenej 33,19 eura.
Z citovaného ustanovenia vyplýva, že minimálna výška odmeny súdneho exekútora pri zastavení exekúcie predstavuje 33,19 eur, a to bez ohľadu na to, koľko úkonov exekučnej činnosti súdny exekútor vykonal. Pri určovaní odmeny podľa tohto ustanovenia sa neposudzuje účelnosť vykonaných úkonov exekučnej činnosti a počet vykonaných úkonov nemá vplyv ani na celkovú výšku odmeny súdneho exekútora. Popri tejto odmene súdnemu exekútorovi patrí aj náhrada hotových výdavkov (v danom prípade poštovné v sume 3,20 eur a výdavky spojené s vedením spisu 3,32 eur) a náhrada za stratu času pri výkone exekučnej činnosti (§ 3 vyhl. č. 288/1995 Z. z.) . Tiež platí, že ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty, v posudzovanom prípade ide o sumu 7,30 eur (§ 196 Exekučného poriadku) .
Z uvedeného vyplýva, že súd prvého stupňa postupoval pri výpočte trov exekúcie v súlade s vyhl. č. 288/1995 Z. z., odvolanie oprávneného je nedôvodné, preto odvolací súd potvrdil uznesenie súdu prvého stupňa podľa ust. § 219 ods. 1 O.s.p., pretože ho považuje za vecne správne.
O trovách odvolacieho konania rozhodol podľa § 224 ods. 1 O.s.p. v spojení s ust. § 142 ods. 1 O.s.p. tak, že účastníkom nepriznal náhradu trov odvolacieho konania, pretože oprávnený nebol v odvolacom konaní úspešný, preto nemá právo na náhradu trov odvolacieho konania a ostatným účastníkom preukázateľne trovy odvolacieho konania nevznikli, preto im neboli priznané.